Държавен вестник, бр. 77, 2012 г., стр. 31

БРОЙ  77	
Д Ъ Р Ж А В Е Н  В Е С Т Н И К 	
СТР.  31  
център „Европейски младежки програми и 
инициативи“ получените до момента целеви 
средства заедно със законоустановената лихва.
Чл. 25. Организация изпълнител, която не 
представи окончателен отчет за разходване на 
отпуснатите средства или е разходвала пре­
доставените средства по начин, различен от 
договора, или в нарушение на изискванията на 
наредбата, дължи възстановяването им заедно 
със законоустановената лихва.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „свързани лица“ са:
1.1. съпрузите, роднините по права ли­
ния – без ограничения, по съребрена линия – до 
четвърта степен включително, и роднините по 
сватовство – до трета степен включително;
1.2. работодател и работник;
1.3. лицата, които имат финансови отношения 
помежду си към момента на кандидатстване 
по програмата;
1.4. лицата, едното от които участва в упра­
влението на сдружението на другото;
1.5. членовете на управителните и контрол­
ните органи на сдружението;
1.6. лицата, чиято дейност се контролира 
пряко или косвено от трето лице;
1.7. лицата, които съвместно контролират 
пряко или косвено трето лице;
1.8. лицата, едното от които е направило 
дарение в полза на другото;
1.9. лицата, които участват пряко или кос­
вено в управлението, контрола или капитала 
на друго лице или лица, поради което между 
тях могат да се уговарят условия, различни от 
обичайните;
2. „проектно предложение“ е предложение 
за предоставяне на безвъзмездна финансова 
помощ за изпълнението на определен проект, 
включващо формуляр за кандидатстване и други 
придружаващи документи;
3. „партньори на кандидатите за финансово 
подпомагане“ са юридическите лица с несто­
панска цел, регистрирани за извършване на 
общественополезна дейност, органите на дър­
жавното управление и местната власт и техните 
структурни звена, които участват съвместно с 
кандидата в подготовката и/или техническото 
и/или финансовото изпълнение на проекта или 
на предварително заявени във формуляра за 
кандидатстване дейности от проекта;
4. „външен оценител“ е лице, избрано с кон­
курс, което не заема длъжност в държавната 
администрация;
5. „външен експерт“ е лице, което не заема 
длъжност в звеното, изпълняващо функции на 
договарящ орган.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание чл. 8, 
ал. 3 от Закона за младежта.
§ 3. Отменя се Наредба № 4 от 2011 г. за 
условията и реда за финансово подпомагане 
на младежки дейности (ДВ, бр. 71 от 2011 г.).
§ 4. Наредбата е съгласувана с министъра 
на финансите.
Министър: 
Сергей Игнатов
9043
НАРЕДБА № 72
от 26 септември 2012 г.
за придобиване на квалификация по профе­
сията „Здравен асистент“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професия 
723010 „Здравен асистент“ от област на обра­
зование „Здравеопазване“ и професионално 
направление 723 „Здравни грижи“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изис­
кване за придобиването на квалификация 
по професията 723010 „Здравен асистент“ 
съгласно приложението към тази наредба 
определя изискванията за придобиването на 
трета степен на професионална квалификация 
за специалността 7230101 „Здравни грижи“.
Чл. 3. Въз основа на ДОИ по чл. 1 и 
рамковата програма по чл. 10, ал. 3, т. 6 от 
Закона за професионалното образование и 
обучение се разработват учебни планове и 
учебни програми за обучението по специал­
ността по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията 723010 „Здравен асистент“.
(2) Държавното образователно изискване 
за придобиването на квалификация по про­
фесията „Здравен асистент“ определя общата, 
отрасловата и специфичната задължителна 
професионална подготовка за професия­
та, както и задължителната чуждоезикова 
подготовка по професията и избираемата 
подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества);